open-index/open-wikipedia-markdown huggingface dataset:
Red (ალბომი)

***Red*** () — ინგლისური პროგრესული როკ-ჯგუფ King Crimson-ის მეშვიდე სტუდიური ალბომი, გამოცემული ბრიტანეთში 1974 წლის 1 ოქტომბერს, ლეიბლზე Island Records, ხოლო აშშ-სა და იაპონიაში — Atlantic Records-ის მიერ. ეს იყო შემდგომ წლებში დაშლილი ჯგუფის უკანასკნელი სტუდიური ნამუშევარი, გამოცემული 1970-იან წლებში. აღსანიშნავია, რომ King Crimson-ის შემდეგ შემადგენლობებში ამ ალბომის პერსონალიდან მონაწილეობდნენ მხოლოდ რობერტ ფრიპი და ბილ ბრუფორდი.

1974 წელს ჯგუფი დატოვა დეივიდ კროსმა. შედეგად King Crimson იქცა ტრიოდ, რობერტ ფრიპის, ჯონ უეტონისა და ბილ ბრუფორდის სახით. *Red* მათ ჩაწერეს კროსის და ჯგუფის ყოფილი წევრების, მელ კოლინზისა და იენ მაკ-დონალდის დახმარებით. 1974 წლის 24 სექტემბერს King Crimson ოფიციალურად დაიშალა, ხოლო ალბომი გამოიცა უფრო მოგვიანებით, მხარდამჭერი ტურნეს ჩატარების გარეშე.

მიუხედავად წინა ალბომ *Starless and Bible Black*-თან  მუსიკალური მსგავსებებისა, *Red* განსხვავდებოდა სხვა ჩანაწერებისგან, რადგან აქ ჯგუფის ჟღერადობა უფრო უხეში იყო. ამასთან, ალბომზე დომინირებს გიტარის სპეციალურად დამატებული პარტიები.

## სიმღერების სია 
## პერსონალი 
;King Crimson
* რობერტ ფრიპი – ელექტროგიტარა , აკუსტიკური გიტარა , მელოტრონი , Hohner-ის პიანეტი 
* ჯონ უეტონი – ბას-გიტარა , ვოკალი 
* ბილ ბრუფორდი – (როგორც უილიამ ბრუფორდი) – დასარტყმელი საკრავები , პერკუსია 

;მოწვეული მუსიკოსები
* დეივიდ კროსი – ვიოლინო , მელოტრონი
* მელ კოლინზი – სოპრანო-საქსოფონი 
* იენ მაკდონალდი – ალტო-საქსოფონი 
* რობინ მილერი – ჰობოი  
* მარკ ჩერიგი – კორნეტი 
*უცნობი – ჩელო , კონტრაბასი 

;სტუდიური პერსონალი
*King Crimson – პროდიუსირება, არანჟირებები
*ჯორჯ შკიანცი – ჩაწერა, ხმის ინჟინერი
*როდ თირი – ჩაწერა, ხმის დამატებითი ინჟინერი
*კრის, ტექს, ჰარვი და პიტერ უოლმსლები – ტექნიკა
*ჯონ კოში – გარეკანი
*გერედ მანკოვიცი – ფოტოგრაფია

## ჩარტები
## რესურსები ინტერნეტში 
* 

## სქოლიო 
კატეგორია:King Crimson-ის ალბომები
კატეგორია:1974 წლის ალბომები
კატეგორია:პროგრესული როკ-ალბომები
კატეგორია:Polydor Records-ის ალბომები
კატეგორია:E.G. Records-ის ალბომები
კატეგორია:Virgin Records-ის ალბომები
კატეგორია:Island Records-ის ალბომები
კატეგორია:ალბომები რობერტ ფრიპის პროდიუსერობით
ნაკადული

**ნაკადული** — მუდმივი ან დროებითი წყლის მცირე ნაკადი. ფშატალის, წვიმის წყლის ან მიწისქვეშა წყლის კალაპოტური დინება.

## ლიტერატურა
კატეგორია:მდინარეები
ნაკადული (გამომცემლობა)

მარჯვნივ|frameless|167x167პქ
**„ნაკადული“** — ქართული სპეციალიზებული საბავშვო და ახალგაზრდული გამომცემლობა. დაარსდა 1938 წელს თბილისში „საბლიტგამის“ სახელწოდებით. 1960 წლიდან ეწოდება „ნაკადული“. გამოსცემდა ქართულ კლასიკურ და თანამედროვე ლიტერატურას,  უცხოური ლიტერატურის შედევრებს. მისი სერიული გამოცემებია:„იყო და არა იყო რა“, „მსოფლიოს ხალხთა ზღაპრები“, „მშვენიერების სამყაროში“, „ჩვენი სახელოვანი თანამემამულენი“, „ქართველები დიდ სამამულო ომში“ და სხვა. ბიბლიოთეკებია „ქართული პოეზია“, „პიონერი“, „ქართული საყმაწვილო ლიტერატურა“ და სხვა. პერიოდული ალმანახებია: „ჩვენი კოცონი“, „ფრესკა“, „ჯეჯილი“, „ცოდნის კარი“. წიგნები დასურათებულია გამოჩენილი ქართველი მხატვრების მიერ. „ნაკადულის“ გამგებლობაში იყო საბავშვო წიგნის სახლი, რომელიც გამოსაცემად ამზადებდა თეორიული, კრიტიკული, კვლევითი და ბიბლიოგრაფიული ხასიათის წიგნებს. ყოველწლიურად გამოსცემდა 150 დასახელების წიგნებს 3 მლნ. ცალ საერთო ტირაჟით.

## ლიტერატურა 
კატეგორია:საქართველოს გამომცემლობები
პოლ მაკ-კარტნის დისკოგრაფია

აქ წარმოდგენილია პოლ მაკ-კარტნის სრული სოლო დისკოგრაფია, მისი ჯგუფის Wings ჩანაწერებთან ერთად.

## ალბომები
### სოლო და Wings
### კლასიკური ალბომები
### ელექტრონიკა
### საკონცერტო ალბომები
### კომპილაციები
### პრომო და შეზღუდული ალბომები
## სინგლები
### 1970-იანები
### 1980-იანები
### 1990-იანები
### 2000-იანები-დღემდე
## სხვა ჩანაწერები
## ვიდეოგრაფია
### ვიდეო ალბომები
### მუსიკალური ვიდეოები
## სქოლიო 

კატეგორია:ბრიტანელი შემსრულებლების დისკოგრაფიები
დისკოგრაფია
კატეგორია:პოპ-მუსიკის დისკოგრაფიები
კატეგორია:როკ-მუსიკის დისკოგრაფიები
ნაკადული (ფურცელი)

**ნაკადული** — ქართული პედაგოგიური ფურცელი. გამოდიოდა 1904–1906 წლებში თბილისში 2 თვეში ერთხელ. სხვადასხვა დროს რედაქტორები იყვნენ ე. ერისთავი, ნ. ზურაბიშვილი, ა. მდივანი, მ. მაჭავარიანი. გამომცემელი — ნ. ქობულაშვილი. გამოიცა 7 ნომერი. იბეჭდებოდა წერილები ბავშვთა ზნეობრივი აღზრდის, სახალხო განათლების, ფსიქოლოგიის, საშინაო აღზრდისა და სხვა საკითხებზე, თანამშრომლობდნენ ექიმი ა. ბალარჯიშვილი, ე. ელიავა, შ. ჩიტაძე, პ. სურგულაძე, გ. ნათაძე, ა. მიქაბერიძე, ა. ნათაძე და სხვები.

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
ნაკადული (მოზარდების ჟურნალი)

**„ნაკადული“** — ქართული ყოველთვიური სურათებიანი ჟურნალი მოზარდებისათვის, გამოდიოდა 1904–1920 წლებში თბილისში. სხვადასხვა დროს რედაქტორები იყვნენ ელისაბედ ერისთავი და ნინო ზურაბიშვილი (1904–1905), მ. დემურია (1906–1910), ნ. ნაკაშიძე (1911–1920). გამომცემლები — ნ. ქობულაშვილი (1904–1905), პ. თუმანიშვილი (1906–1920). ჟურნალში ქვეყნდებოდა აღმზრდელობითი და პედაგოგიური ხასიათის მოთხრობები, ლექსები, მოგონებები, ისტორიული ამბები, წერილები მითოლოგიაზე და სხვა თემებზე. თანამშრომლობდნენ აკაკი წერეთელი, ვაჟა-ფშაველა, იროდიონ ევდოშვილი, შიო არაგვისპირელი, სოფრომ მგალობლიშვილი, ალექსანდრე მიქაბერიძე, ვარლამ  რუხაძე, დუტუ მეგრელი, ეკატერინე  გაბაშვილი, ნიკოლოზ კეცხოველი და სხვები.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
არცევი (ქარელის მუნიციპალიტეტი)

**არცევი** — ნასოფლარი საქართველოში, შიდა ქართლის მხარის ქარელის მუნიციპალიტეტში (ზღუდერის თემი). მდებარეობს თრიალეთის ქედის ჩრდილოეთ კალთაზე. მდინარე ძამის მარჯვენა მხარეს. ზღვის დონიდან 1240 მეტრი. ქარელიდან 17 კილომეტრი.

## დემოგრაფია
2002 და 2014 წლის აღწერის მონაცემებით სოფელში არავინ ცხოვრობს.

## ლიტერატურა
## სქოლიო
კატეგორია:ქარელის მუნიციპალიტეტის ნასოფლარები
რიქსდაგი

**რიქსდაგი** () — შვედეთის ერთპალატიანი პარლამენტი, რომელსაც ოთხი წლის ვადით ირჩევენ და პროპორციული სისტემით არჩეული 349 დეპუტატისგან შედგება. რიქსდაგს სპიკერი — ტალმანი (შვედ. talman) მეთაურობს. ესაა შვედეთის უმაღლესი საკანონმდებლო და წარმომადგენლობით ორგანო. რიქსდაგის შენობა სტოკჰოლმის ცენტრში, კუნძულ ჰელგეანდსჰოლმენზე მდებარეობს.

## რესურსები ინტერნეტში 
*ოფიციალური საიტი 
*რიქსდაგის ისტორია 

კატეგორია:შვედეთის პოლიტიკა
ტაილ-ფოტო

მინი|ფრინველებისა და ბუნების ფოტოებით შექმნილი ტაილ–ფოტო

**ტაილ-ფოტო** — სურათი, შექმნილი მრავალი პატარა სურათისაგან, რომელთა ზომის შემცირებით და სწორი თანმიმდევრობით დაწყობის შემდეგ, გამოდის სხვა სურათი.

ტაილ-ფოტო, როგორც იდეა დიდიხანი არსებობდა, მაგრამ მისი განხორციელება ტექნიკურ სიძნელეებთან იყო დაკავშირებული. 

თანამედროვე კომპიუტერულ ტექნოლოგიებს სურათების გენერაციით შეუძლია უსასრულო რაოდენობის განსხვავებული ტაილ-ფოტოს მიღება.

## რესურსები ინტერნეტში 
*http://webofhuman.ru/Files/akham@mail.ru/0medvedev-small.jpg დიმიტრი მედვედევის ტაილ-ფოტო

კატეგორია:ფოტოგრაფია
Paint.NET

**Paint.NET** — რასტრული გრაფიკული რედაქტორი,  Windows  NT-სთვის  , რომელიც  NET Framework-ზე  არის შექმნილი.  დაწყრბულია როგორც ვაშინგტონის უნივერსიტეტის  პროექტი,  Microsoft Windows-ისთვის და Microsoft-ის ხელმძღვანელობით. Paint.NET დაპროგრამებული С#-ზე,  C++ -ის მცირე რაოდენობით, რომელიც დაყენებისა და ინტეგრაციის დროს გამოიყენება.

## ისტორია 
Paint.NET შეიქმნა როგორც უფროსკურსელთა პროექტი კომპიუტერულ მეცნიერებეში 2004 ელის გაზაფხულში. როგორც განაცხადა რიკ ბრუსტერმა, ერთ-ერთმა ძირითადმა პროგრამისტმა თავის ბლოგში,”ვერსია 1.0 დაიწერა 4 თვეში და მასში შედიოდა მიახლოებით 36 000 კოდის ხაზი. ” , ხოლო ვერსია 2.10 შეიცავდა უკვე კოდის 140 000 ხაზს.  

Paint.NET-ის განვითარებას აგრძელებენ იგივე პროგრამისტები, რომლებმაც ის შექმნეს, ოღონდ ახლა ისინი  Microsoft-ში მუშაობენ. 2006 წლისთვის პროგრამა იყო მინიმუმ 2 მილიონჯერ გადაწერილი , მიახლოებიც  180 000-ჯერ თვეში. .

## რესურსები ინტერნეტში 
* Документация на русском 
* Paint.NET Tutorials 
* Paint.NET Video Tutorials
* Rick Brewster's blog 
* Interview: A Look Inside Paint.NET (February 2006)
* Video: Chris Sells interviews Rick Brewster, Tom Jackson, and Craig Taylor (August 2005)

## სქოლიო 
კატეგორია:გრაფიკული პროგრამები
სისტემა (გეოლოგია)

**სისტემა** — საერთაშორისო სტრატიგრაფიული სკალის ძირითადი ქვედანაყოფი, რომელიც შეესაბამება დედამიწის ქერქისა და დედამიწის ორგანული სამყაროს განვითარების გარკვეულ ბუნებრივ ეტაპს. დროის მონაკვეთს, რომლის განმავლობაშიც ჩამოყალიბდა გეოლოგიური სისტემის ამგები ქანები, ეწოდება გეოლოგიური პერიოდი.  ფანეროზოურ დროში გამოყოფილია 12 სისტემა და მათი შესაბამისი 12 პერიოდი.

## ლიტერატურა
კატეგორია:გეოლოგია
ნაკადული (საბავშვო ჟურნალი)

**„ნაკადული“**, ქართული საბავშვო ჟურნალი მცირეწლოვანთათვის, ორკვირეული (1918 წლიდან - ყოველთვიური) სურათებიანი  გამოცემა. გამოდიოდა 1904-1927 წლებში თბილისში. ჟურნალში თანამშრომლობდნენ აკაკი წერეთელი, იროდიონ ევდოშვილი, შიო მღვიმელი, ვაჟა-ფშაველა, ვარლამ რუხაძე,  სოფრომ მგალობლიშვილი, ეკატერინე გაბაშვილი, თ. კანდელაკი, ლ. მეგრელიძე, ს. ყიფიანი, გ. უჩიშვილი, ლეო ქიაჩელი, ილია სიხარულიძე, ნიკოლოზ კეცხოველი და სხვები. ჟურნალში უფასო დამატებების სახით გამოსცა ვილჰელმ და იაკობ  გრიმების ზღაპრები, ჩარლზ დიკენსის „სკრუჯი და მარლეო“, ჰარიეტ ბიჩერ სტოუს „ბიძია თომას ქოხი“ და ქართული მხატვრული ანბანი კუბიკებზე.

„ნაკადულის“ რედაქტორები იყვნენ ე. ერისთავი და ნ. ზურაბიშვილი (1904-1905), მარიამ დემურია (1906-1909), ნინო ნაკაშიძე (1910-1920). 1921-1927 წლებში — სარედაქციო კოლეგია. გამომცემლები — ნ. ქობულაშვილი (1906-1920), განათლების სახალხო კომისარიატი და საქართველოს ალკკ ცენტრალური კომიტეტი (1921-1922), „სახელგამი“ (1923-1927). განათლების სახალხო კომისარიატმა „ნაკადულის“ ნაცვლად 1928 წელს დაიწყო ჟურნალ „ოქტომბრელის“ გამოცემა.

## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:საბავშვო ჟურნალები
ნაკადული (მრავალმნიშვნელოვანი)

**ნაკადული** შეიძლება აღნიშნავდეს:

*ნაკადული — წყლის მცირე ნაკადი
*ნაკადული — სოფელი ჩოხატაურის მუნიციპალიტეტში
*ნაკადული  — ქართული საბავშვო გამომცემლობა
*ნაკადული  — ქართული პედაგოგიური ფურცელი
*ნაკადული —  მოზარდების ჟურნალი
*ნაკადული — საბავშვო ჟურნალი
ნაკრა (მწვერვალი)

**ნაკრა** — მწვერვალი საქართველოსა და რუსეთის (ყაბარდო-ბალყარეთი) საზღვარზე, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ ქედზე, მდინარე ენგურის მარჯვენა შენაკადის — ნაკრის სათავეებში. სიმაღლე ზღვის დონიდან 3700 მ. აგებულია კამბრიულისწინა ფიქლებით. დამახასიათებელია ალპური რელიეფი. მწვერვალის კალთებზე გავრცელებულია ალპური, სუბნივალური და ნივალური ლანდშაფტები.

## ლიტერატურა
კატეგორია:სამეგრელო-ზემო სვანეთის მხარის მთები
მამა მია! (ფილმი)

„**მამა მია!**“ (Mamma Mia!) — 2008 წლის ფილმი, რომელიც წარმოადგენს 1999 წლის ამავე სახელწოდების მქონე სასცენო მიუზიკლის ადაპტაციას. დაფუძნებულია პოპულარული პოპ-ჯგუფის ABBA-ს სიმღერებზე, რომლის კომპოზიტორიც თავად ABBA-ს წევრი ბენი ანდერსონია. შემოსავლის მხრივ ფილმი წარმატებით სარგებლობდა და ჰქონდა ყველაზე მაღალშემოსავლიანი ჩვენების პირველი კვირა მიუზიკლების ისტორიაში, აშშ-ში (27 მილიონი $), სანამ „მაგარი მიუზიკლი 3: გამოსაშვები საღამო“-მ არ ჩაანაცვლა 2008 წლის ოქტომბერში (42 მილიონი $-ით).

## რესურსები ინტერნეტში
* 
* 
* 
* 
* 

## სქოლიო
კატეგორია:2008 წლის ფილმები
კატეგორია:ბრიტანული ფილმები
კატეგორია:ამერიკული ფილმები
კატეგორია:გერმანული ფილმები
კატეგორია:ინგლისურენოვანი ფილმები
კატეგორია:კომედიური ფილმები
კატეგორია:მუსიკალური ფილმები
კატეგორია:ABBA
ნაკრის მყინვარი

**ნაკრის მყინვარი** — კარულ-ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ კალთაზე, შდავლერის ქედის ჩრდილოეთ ნაწილში, მდინარე ენგურის მარჯვენა შენაკადის — ნაკრის აუზში. სიგრძე 0,7 კმ, ფართობი 0,4 კმ², მყინვარის ენა ეშვება ზღვის დონიდან 2860 მ სიმაღლემდე. საზრდოობს მყინვარული ნაკადებითა და ზვავებით. ნაკრის მყინვარზე აქვს სათავე მდინარე ნაკრას.

## ლიტერატურა
კატეგორია:სამეგრელო-ზემო სვანეთის მხარის მყინვარები
გონდვანა

350px|thumb|გონდვანა და ლავრაზია
**გონდვანა**, *გონდვანისი* (გონდები — ტომის სახელი, ვანა — რაიონი ცენტრალურ ინდოეთში) — ჰიპოთეზური კონტინენტი, რომელიც სამხრეთ ნახევარსფეროში არსებობდა, ზოგი გეოლოგის აზრით, პალეოზოური ერის დასაწყისიდან და ნაწილობრივ მეზოზოურ ერაში, ზოგის აზრით კი — ლაპეოზოური ერის მეორე ნახევარში.

გონდვანა შედგებოდა თანამედროვე აფრიკის, სამხრეთი ამერიკის, ანტარქტიდის, ავსტრალიისა და კუნძულ ინდოსტანისაგან, რომელიც ლაურაზიასთან შეჯახების შემდეგ ჩამოყალიბდა ნახევარკუნძულად.

გონდვანა დაახლოებით 530-750 მლნ წლის წინ ჩამოყალიბდა და დიდი ხნის განმავლობაში სამხრეთ პოლუსის გარშემო იყო. 360 მლნ წლის წინ, ქვანახშირის პერიოდში მკვეთრი მოძრაობით დაიძრა ჩრდილოეთით და ჩრდილოამერიკულ-სკანდინავიურ მიწებთან შეჯახებით გიგანტურ პროტოკონტინენტ პანგეას შეუერთდა. ამის მიუხედავად, 180 მლნ წლის წინ, იურულ პერიოდში პანგეა კვლავ გაიხლიჩა და ისევ გონდვანად და ჩრდილოეთის კონტინენტ ლაურაზიად იქცა. 30 მლნ წლის შემდეგ თავად გონდვანა დაიშალა ზემოთ ხსენებულ კონტინენტებად.

აფრიკის ევროპაზე გავლენის შედეგად ალპები წარმოიშვა, ინდოეთის აზიასთან შეჯახებით კი ჰიმალაი.

## რესურსები ინტერნეტში
* Animation showing the dispersal of Gondwanaland
* Graphical subjects dealing with Tectonics and Paleontology
* Gondwana Reconstruction and Dispersion

კატეგორია:ისტორიული კონტინენტები
კატეგორია:სუპერკონტინენტები
კატეგორია:ბიოგეოგრაფია
კატეგორია:აფრიკის გეოლოგია
კატეგორია:აზიის გეოლოგია
კატეგორია:სამხრეთ ამერიკის გეოლოგია
კატეგორია:ოკეანეთის გეოლოგია
კატეგორია:ანტარქტიდის გეოლოგია
სილურული სისტემა

**სილურული სისტემა** (პერიოდი) — პალეოზოური ჯგუფის რიგით მესამე სისტემა, გეოლოგიური წელთაღრიცხვის პალეოზოური ერის მესამე პერიოდი. მოსდევს ორდოვიციულ სისტემას და წინ უსწრებს დევონურს. აბსოლუტური გეოქრონოლოგიით სილურული პერიოდი დაიწყო 440 მილიონი წლის წინ და გაგრძელდა დაახლოებით 30 მილიონი წელი. სილურული სისტემა დაადგინა რ. მერჩისონმა 1835 წელს დიდ ბრიტანეთში. სილურული სისტემა იყოფა ორ სექციად და ოთხ სართულად. 

სილურული პერიოდის დასაწყისში აღინიშნა დედამიწის ქერქის მნიშვნელოვანი დაძირვა და გლობალური ტრანსგრესია, თუმცა არსებობდა მეტ-ნაკლებად სტაბილური უბნები და კუნძულის ტიპის აზევებები. სილურული პერიოდის ბოლოს დასრულდა კალედონიური დანაოჭება; წარმოიქმნა გონდვანა. პერიოდის დასაწყისში უკვე უხერხემლოთა ყველა მნიშვნელოვანი კლასი არსებობდა. სისტემაში გაჩნდა პრიმიტიული ხერხემლიანები და პირველი ხმელეთის ფლორა. ამ პერიოდის ნალექები ძირითადად ტერიგენულია, მნიშვნელოვანი რაოდენობით გვხვდება ასევე წყალქვეშა ვულკანური ამოფრქვევების პროდუქტებიც. ნალექები ყველა კონტინენტზეა გავრცელებული ანტარქტიდის გარდა. 

## სილურული სისტემის სტრატიგრაფიული დანაწილების სქემა 
## ქვედანაყოფები 
### ლანდოვერიული 
ლანდოვერიული ეპოქა დაიწყო 443.7 ± 1.5 მილიონი წლის წინ და დასრულდა 428.2 ± 2.3 მილიონი წლის წინ. იყოფა 3 ნაწილად: *რუდანიანული*, რომელიც დასრულდა 439 მლნ. წლის წინ, *აერონიანული* დასრულდა 436 მლნ. წლის წინ და *ტერიჩიანული*.  

### უენლოკური 
უენლოკური დაიწყო 428.2 ± 2.3 მლნ. წლის წინ და დასრულდა 422.9 ± 2.5 მლნ. წლის წინ. იყოფა 2 ნაწილად: *შეინვუდიანური* (დასრულდა 426.2 მლნ. წლის წინ) და *ჰომენიარული*. სახელი მომდინარეობს შროპშირის უენლოკ ეჯიდან, ინგლისი. 

### ლუდლოური 
ლუდლოური დაიწყო 422.9 ± 2.5 მლნ. წლის წინ და დასრულდა 418.7 მლნ. წლის წინ. იყოფა 2 ნაწილად: *გორსტიანული* (დასრულდა 421.3 მლნ. წლის წინ) და *ლუდფორდიანული*. 

### პრჟიდოლური 
პრჟიდოლური დაიწყო 418.7 ± 2.7 მლნ. წლის წინ და დასრულდა 416 ± 2.8 მლნ. წლის წინ. იგი სილურული პერიოდის საბოლოო და ყველაზე მოკლე ეპოქაა.

## ლიტერატურა 
* *ჯანელიძე ა.,* ისტორიული გეოლოგიის მოკლე კურსი, თბ., 1963.
* *ხუციშვილი ო.,* ქსე, ტ. 9, გვ. 344, თბ., 1985

## სქოლიო 
კატეგორია:გეოლოგიური პერიოდები
ნალი

thumb|220px|თანამედროვე ნალი
**ნალი**, **საჭედური** — გამწევი საქონლის ჩლიქის დასაცავი საშუალება, სპეციალურად გამოჭედილი რბილი ფოლადის ნაჭერი, რომელსაც რამდენიმე ლურსმნით აჭედებენ ჩლიქებზე. ნალი ორგვარია: კენტჩლიქიანებისათვის (ცხენი, ჯორი, სახედარი) მრგვალი, ხოლო წყვილჩლიქიანებისათვის (ხარი, კამეჩი) — ნახევარმთვარისებური. თავდაპირველად ამ მიზნით იყენებდნენ საქონლის ფეხებზე ამოსაკრავ მცენარეული წნულის საძირეებს. ლურსმნით დაჭედილი რკინის ნალის გამომგონებლებად ძველ რომაელებს მიიჩნევდნენ (III ს.). შემდეგ ნალის ფორმა თითქმის არ შეცვლილა. არგონავტების თქმულების მიხედვით, კოლხები მიწას სპილენძისჩლიქებიანი ხარებით ამუშავებდნენ. ცხენისათვის საქართველოში მჭედლები დანალბანდები ორგვარ ნალს ამზადებდნენ — ქართულსა და რუსულს. პირველს მრგვალად ჭრიდნენ ან ცხელი კვერვით ჭედავდნენ. ასეთ ნალს 6 სალურსმნე და შუაში ერთი თითის სიმსხო ნახვრეტი ჰქონდა ჰაერისა და დრენაჟისათვის.

## ლიტერატურა 
კატეგორია:ცხენის აკაზმულობა
ლავრაზია

350პქ|მინი|გონდვანა და ლავრაზია
**ლავრაზია** — ორი კონტინენტიდან ჩრდილოეთით მდებარე (სამხრეთით იყო გონდვანა). ამ ორ კონტინენტად დაიშალა პანგეა მეზოზოურ ერაში. ლავრაზიის შემადგენელი ნაწილები იყო ამჟამინდელი ევრაზია და ჩრდილოეთი ამერიკა, რომლებიც თავის მხრივ დაახლოებით 135-200 მლნ წლის წინათ განცალკევდნენ ერთმანეთისგან.

ლავრაზია ზეკონტინენტი იყო, რომელიც პანგეას გახლეჩით წარმოიშვა და ჩრდილოეთის ნახევარსფეროს დიდ ნაწილს მოიცავდა, ძირითადად კი, ლავრენტიას (კონტინენტი, რომელიც პალეოზოურ ერაში არსებობდა ცენტრალური კანადის ადგილას და კანადის კონტინენტურ ფარს მისცა სახელი), ბალტიკას, ციმბირს, ყაზახეთსა და ჩინეთის ჩრდილო-აღმოსავლეთ კონტინენტურ ფარებს.

ლავრაზია ლავრენტიასა და ევრაზიას აერთიანებს.

## ლიტერატურა
კატეგორია:ისტორიული კონტინენტები
კატეგორია:სუპერკონტინენტები
კატეგორია:აზიის გეოლოგია
კატეგორია:ჩრდილოეთ ამერიკის გეოლოგია
იქს-ადამიანების წევრების სია

**იქს-ადამიანები** (ინგლ. X-Men [ˈɛksˈmen]) — Marvel Comics-ის სუპერგმირებისაგან შექმნილი გუნდი. 
მინი|300პქ|”იქს-ადამიანების” 2006 წლის წევრები
მინი|300პქ|”იქს-ადამიანების" წევრები 1963 წლიდან დღემდე

## წაკითხვის წესი 
***გამუქებული სახელები** - მოცემული პერსონაჟი ამჟამადაც იქს-ადამიანების წევრია.

## ძირითადი გუნდები
## იქს-ადამიანების ცვალებადი გუნდები
### ახალი მუტანტები უერთდებიან იქს-ადამიანებს
### მუირის კუნძულის იქს-ადამიანები
### იქს-ადამიანები: ფალანქსის შეთანხმება
### იქს-ადამიანები: გამაუგნებელი იქს-ადამიანები
### იქს-ადამიანები: განადგურების წინადღე
### პლანეტა იქსი ქუჩის გუნდი
## იქს-ადამიანების დაყოფილი გუნდები
### ახალი მუტანტები/იქს-ძალა
#### ახალი მუტანტები (ძირითადი)
#### იქს-ძალა
### იქს-ფაქტორი
### ექსკალიბური
### იქს-თაობა
### იქს-კორპორაცია
### ქსავიეს ინსტიტუტის სტუდენტები
მუტანტთა განადგურებამდე ქსავიეს ინსტიტუტში 182 სტუდენტი სწავლობდა.
ახლა X-23-ის ჩათვლით მხოლოდ 26.
ის მუტანტები, რომლებიც აღარ გამოჩენილან კომიქსში  New X-Men #23 სავარაუდოდ ან დაღუპულნი ან ძალადაკარგულნი არიან (42 დაიღუპა ავტობუსში).
დღემდე  ძალაშერჩენილი მუტანტები ცხრილში აღნიშნულნი არიან *.

## მტრები
*იქს-ადამიანების მოწინააღმდეგე გუნდები

## იხილეთ აგრეთვე
*იქს-ხალხი
*Marvel Comics-ის პერსონაჟების ჩამონათვალი
*მარველის კომიქსები
*მარველის მსოფლიო

## რესურსები ინტერნეტში
*წევრების სია Comicvine-ზე
*ინფორმაცია Marvel.com-ზე

კატეგორია:იქს-ადამიანები
ნაციონალურ-ბოლშევიკური პარტია

მინი|ნაციონალურ-ბოლშევიკური პარტიის დროშა
**ნაციონალურ-ბოლშევიკური პარტია** (რუსულად **Национа́л-большеви́стская па́ртия**; რუსული აბრევიაციით **НБП**) — რუსეთის საზოგადოებრივ-პოლიტიკური ორგანიზაცია, რომელსაც ჯერჯერობით არ გააჩნია ოფიციალური სტატუსი. ნაციონალურ-ბოლშევიკური პარტია მისდევს ნეოფაშისტურ და ნაციონალბოლშევიკურ იდეებს. პარტია დაარსდა 1994 წელს. 2005 წელს რუსეთის უმაღლესმა სასამართლომ პარტიას საზოგადოებრივი მოღვაწეობა აუკრძალა. 

## იხილეთ აგრეთვე 
* პან-მოძრაობები
* პანსლავიზმი
* ევრაზიიზმი
* რუსეთი რუსებისთვის
* რუსი ნაციონალისტების ორგანიზაციები 
* „სხვა რუსეთი“
* რუხ-წითელი ძალები

## რესურსები ინტერნეტში 
* Нацбол (*ნაცბოლ*)
* ნაციონალ-ბოლშევიკების საიტი
* Website of National-Bolsheviks Movement 
* ნაციონალ-ბოლშევიკების ვიდეო
* „ნაცბოლები“ სანქტ-პეტერბურგში: სახეები და ყოველდღიურობა // პეტერბურგის ახალგაზრდული ორგანიზაციები და სუბკულტურები.

კატეგორია:ნაციონალიზმი
კატეგორია:კომუნიზმი
კატეგორია:რუსეთის ნაციონალისტური ორგანიზაციები
კატეგორია:კომუნისტური პარტიები
კატეგორია:მემარცხენე სოციალისტური პარტიები
კატეგორია:რუსეთის პოლიტიკური პარტიები
კატეგორია:სხვა რუსეთი
კატეგორია:მარშის მონაწილეები
კატეგორია:რადიკალური ორგანიზაციები
კატეგორია:ნაციონალ-ბოლშევიზმი
კატეგორია:აკრძალული პოლიტიკური პარტიები
კატეგორია:პოლიტიკური პარტიები ანბანის მიხედვით
კატეგორია:1994 წელს დაარსებული პოლიტიკური პარტიები
ნაკრა (მდინარე)

**ნაკრა** — მდინარე მესტიის მუნიციპალიტეტში, სვანეთის კავკასიონის მთავარი ქედის სამხრეთ კალთაზე, ენგურის მარჯვენა შენაკადი. 

სათავე აქვს ზღვის დონიდან 2870 მ სიმაღლეზე. სიგრძე 22 კმ, აუზის ფართობი 169 კმ². საზრდოობს წვიმის, თოვლის, მყინვარული და მიწისქვეშა წყლით. წყალდიდობა იცის გაზაფხულსა და ზაფხულში, წყალმცირობა — ზამთარში, წყალმოვარდნები — შემოდგომაზე. საშუალო წლიური ხარჯი 18,8 მ³/წმ. ზამთრობით ჩნდება ყინულნაპირისი, ფსკერის ყინული და თოში. ნაკრის ხეობაში მდებარეობს ლეირაყის ჩანჩქერი (სიმაღლე 150 მ).

## ლიტერატურა
კატეგორია:სამეგრელო-ზემო სვანეთის მხარის მდინარეები
კატეგორია:მესტიის მუნიციპალიტეტის მდინარეები
კატეგორია:ენგურის შენაკადები
ნალბანდი

**ნალბანდი**, ნალისა და სანალე ლურსმნის მჭედელი, გამწევი საქონლის (ცხენი, ხარი) ჩლიქზე ნალის დაკვრელი და მისივე მკურნალი. ნალ-ლურსმნის გასაჭედად ნალბანდი იყენებდა სამჭედლო იარაღს — სამჭედლო ქურას, გრდემლს, კვერს, მარწუხს და სხვა, ხოლო უშუალოდ სანალბანდო საშუალებებიდან კი თოკს — ხარის წასაქცევად და გასაკოჭად, უღელს — ფეხების მისაბმელად, სამფეხას (ჯიჯგინა) — უღლის ასაწევად და სადგარად, ფოთლის სათლელს (ჩათალა) — ჩლიქების გასასუფთავებლად, დანას — ძვ. ლურსმნის ასაყრელად, ჩაქუჩს და გაზს, აგრეთვე ნესტარს — დაჟეჟილი ჩლიქის გასახსნელად. ნალბანდები უმთავრესად ქალაქებსა და დაბებში, ზოგჯერ დიდ აოფლებშიც იყვნენ. თბილისში ნალბანდებს საკუთარი ამქარი ჰქონდათ. ჰყავდათ ამქრისთავი, მისი მოადგილე და მედროშე. ამქრის დროშაზე გამოხატული იყო წმინდა გიორგის ურჩხულთან ბრძოლის სცენა და ნალბანდის იარაღი.

XIX საუკუნეში ცხენიანი ეტლების მომრავლებასთან ერთად ცხენის ნალბანდთა რაოდენობაც გაიზარდა. ისინი მხოლოდ ცხენებს ჭედავდნენ და ამქარიც ცალკე ჰქონდათ.

## ლიტერატურა
* *ჯალაბაძე გ.*, ქსე, ტ. 7, გვ. 304, თბ., 1984

კატეგორია:პროფესიები
კოშმარი

[thumb|230px|[ჰენრი ფიუსელი - კოშმარი (1781)]]
**კოშმარი** — სიზმარი, რომელიც იწვევს ძლიერ უსიამოვნო ემოციურ გამოხატულებას მძინარე პიროვნების მხრიდან — ძირითადად შიშსა და თავზარდაცემას, ექსტრემალურ ხიფათში ყოფნის განცდას, ტკივილის შეგრძნებას ან ვარდნის, ხრჩობისა და სიკვდილის გრძნობას. ასეთი სიზმრები შეიძლება დაკავშირებული იყოს ფიზიკურ მიზეზებთან, როგორიცაა მაღალი სიცხე, სახით ბალიშისაკენ მდგომარეობაში ძილი (ყველაზე ხშირი მიზეზი ხრჩობითი კოშმარებისა) ან შესაძლოა უკავშირდებოდეს ფსიქოლოგიურ მიზეზებს, როგორებიცაა მაგალითად ფსიქოლოგიური ტრავმა ან სტრესი, მაგრამ ასევე შეიძლება არ არსებობდეს ამ ყველაფრის აშკარა გამომწვევი მიზეზი.

კატეგორია:სიზმარი
კატეგორია:ფსიქოლოგია
ვნება (ემოცია)

**ვნება** (, ნიშნავს ტანჯვას ან ატანას) — ემოცია, რომელიც გამოხატავს ძლიერ გრძნობას ადამიანის მიმართ. ეს არის ინტენსიური, დაუძლეველი ემოციური გრძნობა, ენთუზიაზმი ან რაღაცის სურვილი. ვნება ხშირად პასუხობს სიცოცხლით სავსე ან მგზნებარე ინტერესს, ან აღტაცებას რაიმე წინადადების, მიზეზის, მოქმედების ან სიყვარულის მიმართ. ვნება შესაძლოა იყოს გამოხატული, როგორც არატიპიური აღელვებითი გრძნობა, ენთუზიაზმი, დაუძლეველი ემოცია სუბიექტის, ობიექტის, იდეის ან ადამიანის მიმართ.

კატეგორია:სექსუალური ემოციები
ნამარილევი

**ნამარილევი** — მთა საქართველოში, კახეთის მხარეში, თელავის მუნიციპალიტეტში. მდებარეობს კახეთის კავკასიონის სამხრეთ განტოტება ანდარაზანის ქედზე. სიმაღლე ზღვის დონიდან 2340 მ. აგებულია ქვედაიურული ასპიდური ფიქლებით, თიხაფიქლებითა და წვრილმარცვლოვანი ქვიშაქვებით. აქვს ბრტყელი მწვერვალი. კალთების ქვედა ნაწილი შემოსილია ფოთლოვანი ტყით (ჭარბობს წიფელი და წაბლი), ზედა ალპური მდელოებით.

## ლიტერატურა
კატეგორია:კახეთის მხარის მთები
კატეგორია:კახეთის კავკასიონის მთები
ზღვის წყალი

[მინი|300პქ|ზღვის წყალი [მალაკის სრუტეში]]
**ზღვის წყალი** — დედამიწის ზედაპირზე ზღვებსა და ოკეანეებში დაგროვილი წყალი. მსოფლიო ოკეანის წყლის საერთო მოცულობა 1370 მლნ. კმ3 შეადგენს. ზღვის წყალში გახსნილის მინერალური მარილები, აირები (უმთავრესად ჟანგბადი, აზოტიმ ნახშირორჟანგი, ზოგიერთ რაიონში გოგირდწყალბადი), უმნიშვნელო რაოდენობით ორგანული ნივთიერება (1-5 მგ/ლ) და აგრეთვე ატივნარებული გაუხსნელი ორგანული და მინერალური ნაერთები.

ზღვის წყალს ახასიათებს შემდეგი ქიმიური და ფიზიკური თვისებები: მარილიანობა, რომელიც გამოისახება პრომილეთი (%0) და უჩვენებს 1 კგ ზღვის წყალში გახსნილ მყარ ნივთიერებათა რაოდენობას გრამებით. ოკეანეში ზღვის წყლის საშუალო მარილიანობა 35%0-მდეა; სიმკვრივე, რომელიც დამოკიდებულია ზღვის წყლის მარილიანობაზე, ტემპერატურასა და წნევაზე; კუმშვადობა, რომელიც იმდენად უმნიშვნელოა, რომ წნევის გაზრდა 1000 დეციბარით, რაც სიღრმის დაახლოებით 1 კმ-ით გადიდებას შეესაბამება, იწვევს სიმკვრივის მომატებას მხოლოდ 0,004-ით; ბგერის სიჩქარე, რომელიც მეტია, ვიდრე მტკნარ წყალში, და კიდევ მატულობს მარილიანობისა და ტემპერატურის ზრდასთან ერთად; სინათლის შთანთქმის კოეფიციენტი, რომელიც მაქსიმალურია სპექტრის ინფრაწითელ ნაწილში. ოკეანოლოგიაში ფართოდ იყენებენ აგრეთვე ზღვის წყლის შეფარდებით ელექტროგამტარობას, კუთრ სითბო-ტევადობას და სხვა.

## ლიტერატურა 
კატეგორია:წყალი
კატეგორია:ოკეანოლოგია
სასიმინდე

**სასიმინდე** — ტაროიანი სიმინდის შესანახი ნაგებობა, სადაც არის დაყრილი ტაროების განიავებისა და გაშრობის საშუალება. სასურველია სასიმინდე ფარდულებსა და საწყობებში იყოს აქტიური ვენტილაცია, რაც უზრუნველყოფს სიმინდის უდანაკარგოდ შენახვას. საწყობებისაგან განსხვავებით, ფარდულების გარე კედლები შედგება სვეტებზე მეჩხერად აკრული ძელაკებისაგან. სიმინდის მექანიზებული  ჩატვირთვა ხდება დახრილი გადამზიდების საშუალებით. საწყობები, ხორბლის საწყობების მსგავსად, აღჭურვილია გადასატანი ან სტაციონარული ცხაურებით, სადაც სავენტილაციო დანადგარების საშუალებით ხდება ჰაერის ინტენსიური მიწოდება. ცხაურები მოწყობილია შენობის იატაკის დონეზე (სტაციონარული სქემა) ან იატაკის ზემოთ 15-20 სმ-ზე (გადასატანი სისტემა).

სასიმინდეს იმერეთში, გურიასა და აჭარაში ნალიასაც უწოდებენ. იგი წნული, ფიცრული ან ძელური ნაგებობა ისლის, ჩალის, ლამფის, ყავრის, კრამიტის ორფერდა ან სამფერდა სახურავით, აქვს საყუნწურებში ჩასმული პატარა კარი. ფასადის მხარეს ხშირად ვიწროსვეტებიან აივანსაც უკეთებენ. სასიმინდე შეიძლება იყოს ერთ, ორ ან სამთვალიანი. სამთვალიან სასიმინდეში შუა თვალს სიმინდის საფშვნელად, გვერდითებს კი სახმობად იყენებენ. ორთვალიანი სასიმინდეც სახმობი და საფშვნელი კამერებისაგან შედგება. ერთთვალიანში სიმინდს ინახავენ და ახმობენ. სასიმინდე ჩვეულებრივ ბოძებზე იმართბა, რაც ჰაერის მოძრაობას უწრობს ხელს, ამავე მიზნით მის კედლებზე ჭრიან გამჭოლ სამკუთხრა, სწორკუთხა ან აჟურულ ორნამენტულ ღიობებს, რომელთაც „საჰაეროებს“ თუ „სასულე თვლებს“ (იმერეთი) უწოდებენ. სასიმინდის ბოძების თავზე გულჩაზნექილი ქვის „ქუდების“ დადება იციან, რომ სასიმინდეში თგვი არ აცოცდეს. სასიმინდის ქვედა ნაწილს იყენებენ სხვადასხვა სამეურნეო საქმიანობისათვის, აქ ფშვნიან სიმინდს და პარკოსნებს, დგამენ საცეხველს და ა. შ.

აღმოსავლეთ საქართველოში ძირითადად გავრცელებული იყო ერთთვალიანი მოწნული სასიმინდე, რომელსაც ძარი, ზარი ან ჯინგოდორი ეწოდებოდა.

## იხილეთ აგრეთვე
*ნალია

## ლიტერატურა
*მასალები საქართველოს შინამრეწველობისა და წვრილი ხელოსნობის ისტორიისათვის, ტ. 1, თბ., 1976;
**რუხაძე ჯ.,* ხალხური აგრიკულტურა დასავლეთ საქართველოში, თბ., 1976;

კატეგორია:სასოფლო-სამეურნეო შენობები
კატეგორია:საქართველოს არქიტექტურა
ბედრჟიხ სმეტანა

180px|thumb|ბედრჟიხ სმეტანა
thumb

**ბედრჟიხ სმეტანა** ( დ. 2 მარტი, 1824, ლიტომიშლი — გ. 12 მაისი, 1884, პრაღა) — ჩეხი კომპოზიტორი, დირიჟორი, პიანისტი, საზოგადო მოღვაწე.

## ბიოგრაფია და შემოქმედება 
სწავლობდა პრაღაში. 1847 წლიდან გამოდიოდა როგორც პიანისტი. 1847–1856 წლებში ხელმძღვანელობდა მის მიერვე დაარსებულ მუსიკალურ სკოლას პრაღაში. 1856–1861 წლებში ცხოვრობდა გეტებორგში, გამოდიოდა როგორც სიმფონიური დირიჟორი და პიანისტი. ამ წლებში შექმნა „6 სახასიათო პიესა“ და „მოგონებები ჩეხეთის პოლკის ფორმით“ (ფორტეპიანოსთვის); სიმფონიური პოემები „რიჩარდ III“ (შექსპირის მიხედვით), „ვალენშტაინის ბანაკი“ (შილერის მიხედვით) და „იარლ ჰაკონი“. 1862 წელს მოღვაწეობდა პრაღაში, როგორც სიმფონიური და საგუნდო დირიჟორი, პიანისტი, წერდა მუსიკალურ-კრიტიკულ წერილებს, ეწეოდა პედაგოგიურ მოღვაწეობას. 1863 წლიდან ხელმძღვანელობდა მამაკაცთა გუნდს „გლაგოლ პრაჟსკის“ და არტისტული კლუბის „უმელეცკა ბესედას“ მუსიკალურ სექციას. 1866–1874 წლებში იყო „დროებითი თეატრის“ საოპერო დირიჟორი. დაწერილი აქვს 9 ოპერა. მას ეკუთვნის „ბრანდენბურგელები ჩეხეთში“, კომიკური ოპერა „გაყიდული საატარძლო“, ოპერა-ტრაგედია „დალიბორი“

სმენის დაკარგვის გამო ბედრჟიხ სმეტანამ თავი დაანება სადირიჟორო მოღვაწეობას. ამ პერიოდში შექმნა თავისი საუკეთესო საორკესტრო ქმნილებები: პროგრამული სიმფონიური პოემების ციკლი „ჩემი სამშობლო“, ოპერები — „საიდუმლო“, „ეშმაკის კედელი“, „ვიოლა“ და სხვა. მისი შემოქმედაბა გამოირჩევა ეროვნული თვითმყოფობითა და მაღალი ოსტატობით. მან განსაზღვრა ჩეხური მუსიკის შემდგომი გზები. სმეტანას სახელს ატარებს პრაღის საკონცერტო დარბაზი. პრაღაშივე არსებობს ბერჟიხ სმეტანას მუზეუმი, რომელსაც ფილიალები აქვს ლიტომიშლსა და იაბკენიცეში.

## ლიტერატურა 
კატეგორია:ჩეხი პიანისტები
კატეგორია:ჩეხი კომპოზიტორები
კატეგორია:ჩეხი დირიჟორები
კატეგორია:დაბადებული  2 მარტი
კატეგორია:დაბადებული 1824
კატეგორია:გარდაცვლილი  12 მაისი
კატეგორია:გარდაცვლილი 1884
სლავონია

290px|მინი|სლავონია ხორვატიის რუკაზე
**სლავონია** () — ხორვატიის 4 ისტორიული რეგიონიდან ერთ ერთი. დანარჩენი სამია: დალმაცია, ისტრია და ნამდვილი ხორვატია. ზოგიერთ ლათინურ წყაროში სლავონიას XIII საუკუნემდე მთელს ხორვატიის ტერიტორიას უწოდებდნენ. XIII საუკუნიდან სლავონია ერქვა მდინარეების, სავისა და დრავის მარჯვენა ნაპირებს შორის მიწებს. XVII-XVIII საუკუნეებში ერქვა მდინარე დრავის, დუნაისა და სავის მარჯვენა შუამდინარეთს. რეგიონის ფართობია 12,556 კმ² (ხორვატიის 22,2%), ხოლო მოსახლეობა 806,192 (ხორვატიის მოსახლეობის 18.8%). რეგიონის უდიდესი ქალაქია ოსიეკი. რეგიონის კლიმატი არის ზომიერი და კონტინენტური.

## ლიტერატურა 
*
*
*
*
*

## რესურსები ინტერნეტში 
*Croatian National Tourist Board – Slavonia
*Regional Development Agency of Slavonia and Baranja 

## სქოლიო 
კატეგორია:ხორვატიის რეგიონები
კატეგორია:ხორვატია
The Closest Thing to Crazy

**The Closest Thing to Crazy** — ქეთი მელუას სადებიუტო სინგლი, რომელიც შესულია მის ფართოდ აღიარებულ ალბომში *Call Off the Search*. ეს სიმღერა პირველად 1995 წელს გამოჩნდა მაიკ ბატის ალბომში *Arabesque*. სინგლი გამოიცა 2003 წლის 1 დეკემბერს.

## სიმღერები 
# „Closest Thing to Crazy“ (მაიკ ბატი)
# „Downstairs to the Sun“ (ქეთი მელუა)
# „Thank You, Stars“ (მაიკ ბატი)

## სქოლიო
კატეგორია:1995 წლის სიმღერები
კატეგორია:1995 წლის სადებიუტო სინგლები
კატეგორია:2003 წლის სინგლები
კატეგორია:ქეთი მელუას სიმღერები
მინერალები

thumb|300px|მინერალები
**მინერალი** (ფრანგ. mineral < გვიანდ. ლათ. minera - მადანი) — ბუნებრივი წარმონაქმნი რომელიც ყალიბდება დედამიწის (ან სხვა კოსმოსური სხეულის) ზედაპირზე ან მის წიაღში მიმდინარე ფიზიკურ-ქიმიურ პროცესების შედეგად და ქიმიური შედგენილობათა და ფიზიკური თვისებებით თითქმის ერთგვაროვანია. მინერალები უმთავრესად მყარი სხეულებია (კრისტალური, ზოგჯერ ამორფული). ერთადერთი თხევადი მინერალია თვითნაბადი ვერცხლისწყალი.

ერთნაირი შედგენილობის მარილების მოდიფიკაციები, რომელთაც სხვადასხვა სტრუქტურა აქვს (პოლიზორფოზმი), სხვადასხვა მინერალის სახეობას განეკუთვნება (მაგ., ალმასი და გრაფიტი), ხოლო მინერალის იზომორფული მწკრივების წევრებს (იზომორფოზი) მიაკუთვნებენ ერთ მინერალის სახეობას (მაგ., პლაგიოკლაზმები). მინერალის სახეობის ფარგლებში ხშირად გამოყოფენ სახესხვაობებს, რომლებიც ერთმანეთისაგან განსხვავდება ქიმიური შედგენილობის მცირეოდენი სხვადსხვაგვარობით, ზოგიერთი ფიზიკური თვისებით ან მორფოლოგიით (მაგ., კვარცის სახესხვაობებია მთის ბროლი, ამეთვისტო, ქალცედონი). ბუნებაში ამჟამად დაახლოებით 2500 მინერალის სახეობაა ცნობილი.

მინერალთა უმრავლესობა იონური და კოვალენტური ნაერთებია, ნაკლებად არის განვითარებული ლითონთშორისი ნაერთებიხოლო მოლეკულური მეტად იშვიათია. მინერალთა რეალურ სტრუქტურას რეალურ სტრუქტურას ახასიათებს დეფექტები და დისლოკაციები, გარკვეული მოუწესრიგებლობა.მინერალების სტრუქტურის ზოგიერთი ელემენტი გადაადგილებულია რაც იწვევს პოლიტიპიურ მოდიფიკაციათა წარმოქმნას. ქიმიურ ელემენტთა როლი მინერალთა სტრუქტურაში სხვადასხვაა: ერთიანი-მთავარი ელემენტები განსაზღვრავენ მინერალთა ძირითად შედგენილობას მეორენი რომელთა თვისებანი მთავარ ელემენტთა თვისებების მსგავსია მინერალებში გვხვდება როგორც იზომორფული მინარევები( მაგ: Ge, In, Pd, Cd, Ga, Ti, Se, I, BR, Re, Rb და სხვა )

## იხილეთ აგრეთვე 
*მინერალების სია
*პოლიმორფიზმი

## ლიტერატურა 
*
*
*

## რესურსები ინტერნეტში 
* Mindat mineralogical database, largest mineral database on the Internet
* "Mineralogy Database" by David Barthelmy (2009)
* "Mineral Identification Key II" Mineralogical Society of America
* "American Mineralogist Crystal Structure Database"
* Minerals and the Origins of Life

*
Call Off the Search

***Call Off the Search*** — ქართველ მომღერალ ქეთი მელუას სადებიუტო ალბომი, გამოცემული 2003 წელს.

## Track listing
## ჩარტები და სერტიფიცირებები
### ყოველკვირეული ჩარტები
### სერტიფიცირებები
## სქოლიო 
კატეგორია:ქეთი მელუას ალბომები
კატეგორია:2003 წლის ალბომები
კატეგორია:2003 წლის სადებიუტო ალბომები
ტრაიბეკას კინოფესტივალი

**ტრაიბეკას კინოფესტივალი** () — დამოუკიდებელი ფილმების ყოველწლიური საერთაშორისო კინოფესტივალი, რომელიც ტარდება ნიუ-იორკში, აშშ-ში. დაარსდა 2002 წელს ჯეინ როზენთალის, რობერტ დე ნიროსა და კრეიგ ჰატკოფის მიერ, მსოფლიო სავაჭრო ცენტრზე განხორციელებული 2001 წლის 11 სექტემბრის ტერაქტის საპასუხოდ.

## რესურსები ინტერნეტში
* 
* Opinion piece: film, „Rubberneck“ 

კატეგორია:ნიუ-იორკის კინოფესტივალები
კატეგორია:2002 წელს დაარსებული კინოფესტივალები
კატეგორია:2002 წელს დაარსებულები აშშ-ში
კატეგორია:ფესტივალები ანბანის მიხედვით
ნეოფაშიზმი

thumb|200px|რუსი ნეოფაშისტების ემბლემა
**ნეოფაშიზმი** — ტერმინი, რომელიც იხმარება მეორე მსოფლიო ომის შემდგომ წარმოქმნილი ჯგუფების დასახასიათებლად, რომელთა იდეები და საქმიანობა ფაშიზმის ელემენტებს შეიცავს. ტერმინი ნეოფაშიზმი გამოიყენება მათ მიმართაც, ვინც აღტაცებას გამოხატავს ბენიტო მუსოლინის ან ფაშისტური იტალიის მიმართ. ნეოფაშიზმი ძირითადად შეიცავს ნაციონალიზმისა და ანტი-იმიგრაციულ ანაც ნატივიზმისა და ანტი-კომუნიზმის ელემენტებს. ის ეწინააღმდეგება საპარლამენტო სისტემასა და ლიბერალურ დემოკრატიას.

## რესურსები ინტერნეტში
კატეგორია:ფაშიზმი
კატეგორია:ნეოფაშიზმი
დოკუმენტური ფილმი

**დოკუმენტური ფილმი** – კინოხელოვნების სახეობა, რომელიც გულისხმობს რეალური ისტორიული მოვლენებისა თუ რეალური ადამიანების ასახვას (განსხვავებით მხატვრული ფილმისაგან)
ფილმი რომელიც მოგვითხრობს, რეალურ ისტორიას , რეალურ პრობლემებს , ფილმი რომელიც ეხება საზოგადოებრივ საკითხებს და მათი გადაჭრის გზებს. ფილმის რომლის მიზანია საზოგადოებრივი განათლების ამაღლება და განვითარება , შეხედულებების ცვალებადობა რაიმე საკითხზე.

კატეგორია:კინემატოგრაფიული ჟანრები
ტანა

**ტანა** — მდინარე გორის მუნიციპალიტეტში, თრიალეთის ქედის ჩრდილოეთ კალთაზე, მტკვრის მარჯვენა შენაკადი. სათავე აქვს ზღვის დონიდან 2000 მ. სიმაღლეზე. სიგრძე — 39 კმ, აუზის ფართობი — 382 კმ². საზრდოობს წვიმის, თოვლისა და მიწისქვეშა წყლებით. წყალდიდობა იცის გაზაფხულზე, მდგრადი წყალმცირობა — ოქტომბრიდან თებერვლის ბოლომდე. გამოყენებულია სარწყავად.

## ლიტერატურა
კატეგორია:შიდა ქართლის მხარის მდინარეები
კატეგორია:მტკვრის შენაკადები
ნალია

**ნალია** — ღომის თაველის გასახმობი შენობა, „საღომე სახლი“ (საბა), რომელშიც სხვა მარცვლეულ კულტურებსაც აშრობდნენ. XIX-XX საუკუნის დასაწყისში გავრცელებული იყო დასავლეთ საქართველოში, უპირატესად გურია-სამეგრელოსა და იმერეთში. ნალია იყო მოწნული, ძელური და ფიცრული. იგი სასიმინდეს წააგავდა, მაგრამ უფრო დაბალი და გრძელი იყო. ნალიას მართავდნენ ხის 4 ბოძზე, რომლებზედაც გადებული იყო კოჭები, კოჭებზე აწყობდნენ ჭერს ან ჩელტს თაველის დასაფენად. კოჭებზე აღმართული იყო მორის ან მოწნული დაბალი კედელი.  ნალია ორფერდა მაღალი სახურავით — ისლით ან ღომის ჩალით იყო დახურული. ნალიაში გასახმობ თაველს ლასტებით აწყობდნენ ჭერზე ან ჩელტზე. ზოგან ღომის თაველს აშრობდნენ ნელი ცეცხლის შებოლვით. სითბოს შენარჩუნების მიზნით ნალიას ბოძებსა და სხვენის თავს ნეშოთი, გვიმრით ან სიმინდის ფუჩეჩით ფუთავდნენ. დასავლეთ საქართველოს რაიონებში (გურია, ზემო იმერეთი, ქვემო სვანეთი) ნალია სასიმინდესაც ერქვა.

## იხილეთ აგრეთვე
*სასიმინდე

## ლიტერატურა
**რუხაძე ჯ.,* ხალხური აგრო-კულტურა დასავლეთ საქართველოში, თბ., 1976;

კატეგორია:სასოფლო-სამეურნეო შენობები
კატეგორია:საქართველოს არქიტექტურა
ქართული ნაციონალური ბალეტი

მინიატიურა|300პქ|„სიმდი“
**ქართული ეროვნული ბალეტი**, საზოგადოებაში უფრო მეტად ცნობილი, როგორც **სუხიშვილები** ან **სუხიშვილი** — ქორეოგრაფიული ანსამბლი, დაარსდა 1945 წელს ილიკო სუხიშვილისა და ნინო რამიშვილის ხელმძღვანელობით. ანსამბლის მიერ ქართულ ცეკვაში განხორციელებული რეფორმა ახლოა ე.წ. „მოდერნ-ბალეტის“ პრინციპებთან, თუმცა მისი არსით და პოეტიკით იგი ქართული ეროვნული ქორეოგრაფიაა და ანსამბლის დადგმული ცეკვები ქართულ ფოლკლორს ეფუძნება.

პირველი კონცერტი გაიმართა 1945 წლის 11 ივნისს. 1948 წელს ანსამბლი პირველად გასცდა საბჭოთა კავშირის საზღვრებს. 1970 წელს ანსამბლს მიენიჭა „აკადემიურის“ სტატუსი.

ქართული ნაციონალური ბალეტის სახელმწიფო ანსამბლს განხორციელებული აქვს ორასზე მეტი ტურნე. მსოფლიოს ხუთი კონტინენტის 88 ქვეყანაში გამართული აქვს 19 200-ზე მეტი წარმოდგენა. ანსამბლის ქორეოგრაფიულ ხელოვნებას 60 მილიონზე მეტი მაყურებელი ეზიარა. 1967 წელს ანსამბლმა კონცერტი ლა-სკალაში გამართა და პირველი და დღემდე ერთადერთი ფოლკლორული დასი გახდა, რომელიც ამ თეატრის სცენაზე გამოვიდა.

1985 წლიდან ანსამბლის დირექტორი და სამხატვრო ხელმძღვანელი იყო თენგიზ სუხიშვილი. 2007 წლიდან ანსამბლის სამხატვრო ხელმძღვანელია ილიკო სუხიშვილი-უმცროსი, დირექტორი — ნინო სუხიშვილი.

## რესურსები ინტერნეტში 
* ოფიციალური საიტი

კატეგორია:ქართული ბალეტი
კატეგორია:ქართული ცეკვები
კატეგორია:ქართული ანსამბლები
შერეკილები

„**შერეკილები**“ — ფანტასტიკური ჟანრის მხატვრული ფილმი, გადაღებული კინოსტუდია „ქართული ფილმის“ მიერ 1973 წელს, რეჟისორია ელდარ შენგელაია. საკავშირო კინოგაქირავებაში გავიდა ერთი წლის შემდეგ. ფილმი გაჯერებულია იუმორითა და სახალისო სცენებით, რომლის ფრაზებიც მაყურებელმა მალევე აიტაცა. ფილმის სცენარი ეკუთვნის რეზო გაბრიაძეს, რომელმაც სცენარი გადაამუშავა, შეავსო და მოთხრობის სახით გამოსცა 1978 წელს სახელწოდებით „უცხო ჩიტი.“

## სიუჟეტი 
ერთაოზს, მამის გარდაცვალების შემდეგ, სოფელში აღარაფერი დარჩენია, რადგან რაც კი ებადა მამისეულ ვალებში დაარიგა და ამიტომაც, ახლობლის რჩევით (ისიდორე ბაბუა) ბედის საძიებლად ქალაქში მიდის. შემთხვევით მემანქანე ტრიფონის მეუღლეს, მარგალიტას გაიცნობს, რომელიც ქმრის არყოფნით სარგებლობს და თაყვანისმცემლებს მასპინძლობს. მარგალიტაზე ერთიშეხედვით შეყვარებული ერთაოზი, მას ციხის უფროსის „ცხედრის“ თავიდან მოშორებაში დაეხმარება. „გაცოცხლებული“ ხუტა-უფროსი ერთაოზს ციხეში უკრავს თავს:

ციხეში ერთაოზი გაიცნობს ერთ უცნაურ პატიმარს - ქრისტეფორე მგალობლიშვილს გარიყულადან, რომელიც „ცათმფრენის“ აგების იდეითაა შეპყრობილი. პატიმრები გარკვეული ხნის მუშაობის შემდეგ, ციხიდან გაიქცევიან და ცათმფრენის აგებას შეუდგებიან საავადმყოფოს უფროსის დახმარებით, რომელიც უნებლიეთ მათი იდეის მესაიდუმლე გახდა და ამით აღფრთოვანებულმა, ტიტანური აზრების დიდმა პატივისმცემელმა, დახმარება შესთავაზა. „შერეკილებად“ მონათლული ქრისტეფორე და ერთაოზი, ცათმფრენს მართლაც ააგებენ და ყველას გასაოცად, ცაში აიჭრებიან.

## როლებში 
* ვასილ ჩხაიძე — ქრისტეფორე მგალობლიშვილი (*გამომგონებელი*);
* დათო ჟღენტი — ერთაოზ ბრეგვაძე;
* არიადნა შენგელაია — მარგალიტა;
* ბორის წიფურია — ხუტა ოდიშელიძე (*ციხის უფროსი*);
* აბრეკ ფხალაძე — ნოშრევან კუჭუხიძე (*საავადმყოფოს უფროსი*);
* მერაბ ელიოზიშვილი — ტრიფონია (*მემანქანე*);
* აკაკი ბაქრაძე (მსახიობი) — მიზანა ბრეგვაძე (*ერთაოზის მამა*);
* გრიგოლ ტყაბლაძე — სოფლის ხუცესი;

## რესურსები ინტერნეტში 
* 
* 

კატეგორია:1974 წლის ქართული ფილმები
კატეგორია:კომედიური ფენტეზი ფილმები
კატეგორია:ფილმები ანბანის მიხედვით
კატეგორია:ელდარ შენგელაიას ფილმები
კატეგორია:ქართულენოვანი ფილმები
კატეგორია:კინოსტუდია „ქართული ფილმის“ ფილმები
კატეგორია:სატირული ფილმები
იალუს ველი

**იალუს ველი** ანუ „ლერწმის ველი“ — ნეტართა კურთხეული ქვეყანა ძველ ეგვიპტურ მითოლოგიაში. ერთგვარი საიქიო სამყარო, სადაც უცოდველი სულები ხვდებოდნენ ადამიანის გარდაცვალების შემდეგ. სულისთვის საბოლოო განაჩენი ოსირისის სამყოფელში 42 ღვთაებრივ მსაჯულს გამოჰქონდა განვლილი ცხოვრების გათვალისწინებით.

კატეგორია:ეგვიპტური მითოლოგია
შეიპფაილი

thumb|200px|მარტივი რუკა წერტილებით, პოლიმონაკვეთებითა და პოლიგონებით.
**შეიპფაილი** () — ფაილის ფორმატი გეოგრაფიული ობიექტების ადგილმდებარეობის, ფორმის და ატრიბუტების შესანახად. მასში ერთიანდება მხოლოდ ერთი ტიპის ობიექტები (მაგ. მხოლოდ წერტილები). შეიპფაილი შეიცავს გეოგრაფიულ ობიექტთა მხოლოდ ერთ კოლექციას/კლასს.

კატეგორია:გეოგრაფიული ინფორმაციის სისტემები
Living in the Past

***Living in the Past*** — ბრიტანული პროგრესული როკ-ჯგუფ ჯეთრო ტალის ორმაგი ალბომი, რომელიც არის მისი საუკეთესო სიმღერების კომპილაცია. იგი 1972 წელს გამოვიდა. გარდა ცნობილი სიმღერებისა, ალბომში თავმოყრილია ჯგუფის იშვიათი სიმღერები, სინგლები და მათი B-მხარეებიც. ორი მათგანი, By Kind Permission Of და Dharma for One, ჩაწერილია კარნეგი-ჰოლში გამართულ კონცერტზე.

ალბომის სახელწოდება მომდინარეობს ამავე სახელწოდების სიმღერიდან, რომელიც ბრიტანეთში სინგლის სახით გამოიცა 1969 წლის მაისში. აღსანიშნავია გამოცემის ბუკლეტი, რომელსაც თან ახლდა 50-მდე ფოტოსურათი.

აშშ-ში ალბომი მოხვდა ჩარტის #3 ადგილზე და მოიპოვა ოქროს სტატუსი. სასათაურო კომპოზიცია იქცა ჯეთრო ტალის პირველ ჰიტად შტატებში, რომელიც მოხვდა 40 საუკეთესო სინგლის სიაში.

## სიმღერების სია
### ორიგინალური გრამფირფიტები
#### ბრიტანული გრამფირფიტა
#### აშშ გრამფირფიტა 
### CD გამოცემები 
აშშ და ბრიტანული გამოცემების სიმღერების სიებში არსებული განსხვავების გამო, CD-გამოცემებშიც მნიშვნელოვანი განსხვავებები იყო. ვინაიდან *Benefit*-ის ორიგინალურ ამერიკულ CD-ზე არ იყო შეტანილი „Alive and Well and Living In“, *Living in the Past*-ის ზოგიერთ აშშ CD ვერსიაში იგი დამატებულია. ყველა ერთდისკიანი გამოცემიდან ამოღებულია „Bourée“ და „Teacher“ - ალბომის ერთ დისკზე ჩასატევად, თუმცა ორივე ქვეყნის გამოცემაში არის „Inside“ - მანამდე გამოსული მხოლოდ ბრიტანულ გრამფირფიტაზე. 1997 წელს Mobile Fidelity Sound Lab-მა კომპილაცია ორმაგ CD-ზე გამოუშვა. მასში შევიდა როგორც ბრიტანულ, ასევე ამერიკულ ვერსიებში შესული ყველა სიმღერა.

#### ბრიტანული ერთდისკიანი გამოცემა (Chrysalis UK 1990, CDP 32 1575 2) 
* არ არის შეტანილი „Bourée“ და „Teacher“.

#### ამერიკული ერთდისკიანი გამოცემა (Chrysalis US 1992, 0946 3 21035 2 9/F2-21035) 
* სიმღერების იგივე სია, რაც ერთდისკიან ბრიტანულ გამოცემაში. დამატებულია „Alive and Well and Living In“, ხოლო „Locomotive Breath“-ს ენაცვლება „Hymn 43“.

#### Mobile Fidelity Sound Lab-ის ვერსია (UDCD 2-708, 1997 წლის გამოცემა)
* ამ ვერსიაში შეტანილია ყველა სიმღერა როგორც ბრიტანული, ასევე ამერიკული ორიგინალური სიმღერების სიიდან.

## რესურსები ინტერნეტში 
*  (მთავარი)
*  (ბრიტანეთი)
*  (ამოღებული გაყიდვიდან)

## სქოლიო 
კატეგორია:ჯეთრო ტალის კომპილაციური ალბომები
კატეგორია:1972 წლის კომპილაციური ალბომები
კატეგორია:Chrysalis Records-ის კომპილაციური ალბომები
კატეგორია:ალბომები ტერი ელისის პროდიუსერობით
რემინისცენცია (მხატვრული)

**რემინისცენცია**, პოეტის მიერ შეგნებით თუ უნებლიეთ სხვა მხატვრული ნაწარმოებებიდან აღებული, ნასესხები ფრაზები, მხატვრული კონსტრუქციები, რიტმულ-სინტაქსური ფორმები, რომლებიც მკითხველში იწვევენ რთულ ასოციაციებს და ხელს უწყობენ ნაწარმოების აღქმას. რემინისცენციას ვხვდებით თითქმის ყველა ცნობილ პოეტთან.

## ლიტერატურა
*ქსე, ტ. 8, გვ. 354, თბ., 1984

კატეგორია:პოეზია
ტედ კენედი

**ედუარდ მურ „ტედ“ კენედი** (; 22 თებერვალი, 1932 - 25 აგვისტო, 2009) — იყო ამერიკის შეერთებული შტატების სენატორი და დემოკრატიული პარტიის წევრი.

## ბიოგრაფია 
thumb|180px|left|არლინგტონის ეროვნული სასაფლაო
ტედ კენედი დაიბადა ბოსტონში (მასაჩუსეტსი) 1932 წლის თებერვალში. მისი სწავლის წლები ჰარვარდში 2 წლით შეწყვიტა სამხედრო სამსახურმა. მან დაამთავრა ვირჯინიის უნივერსიტეტი 1959 წელს და მისი ძმის, ჯონის, 1960 წლის კამპანიაში მონაწილეობდა. 1962 წელს იგი აირჩიეს მასაჩუსეტსის სენატორად. მისი კარიერის გათვალისწინებით იგი იყო პოტენციური პრეზიდენტობის კანდიდატი. 1969 წლის ზაფხულში მისი კარიერა დაირხა, რადგანაც იგი მოყვა საავტომობილო ინციდენტში, რომელმაც ახალგაზრდა გოგონა იმსხვერპლა. ეს ისტორია გადაიზარდა სკანდალში, მაგრამ კენედი მისგან მშრალი გამოვიდა. მაგრამ 1972 წელს უარი განაცხადა პრეზიდენტობის ან ვიცე-პრეზიდენტობის კანდიდატობაზე, და 1972 წელს კანდიდატი ჯიმი კარტერი გახდა.

კარტერის ეკონომიკურ პოლიტიკასთან უთანხმოების გამო, კენედიმ მიიღო მონაწილეობა 1980 წლის საარეჩევნო კამპანიაში. კარტერმა მოუგო კენედის, მაგრამ დემოკრატების გაყოფა დაეხმარა რონალდ რეიგანს კარტერის დამარცხებაში. ედუარდი დარჩა პარლამენტში და დაიმკვიდრა ადგილი იმ უდიდეს ლიბერალ პოლიტიკოსებს შორის, რომლებიცაა ფრანკლინ რუზველტი, ჰარი ტრუმენი, ჯონ კენედი და ლინდონ ჯონსონი.

კატეგორია:დაბადებული 1932
კატეგორია:გარდაცვლილი 2009
კატეგორია:აშშ-ის სენატორები
სამთო ჯარი

**სამთო ჯარი** — მთიან ადგილებში საბრძოლველად საგანგებოდ გაწვრთნილი საერთო-საჯარისო, საარტილერიო, საინჟინრო და სხვა ნაწილები და შენაერთები. სამთო ჯარი ჩვეულებრივ დაკომპლექსებულია მთიანი რაიონის მცხოვრებლებით და მომარაგებულია სამთო ფორმის ტანსაცმელითა და აღჭურვილობით. შედგება სამთო-მსროლელი (მსროლელი) პოლკების, ბრიგადებისა და დივიზიებისაგან, რომლებიც შეიარაღებულია სამთო არტილერიითა და სხვადასხვა საბრძოლო საშუალებებით.

## ლიტერატურა
*ქსე, ტ. 9, თბ., გვ. 14, 1985.

კატეგორია:შეიარაღებული ძალები
ტანა (კენია)

**ტანა** () — მდინარე კენიაში. სიგრძე დაახლოებით 800 კმ. სათავე აქვს აბერდერის ქედზე. ერთვის ინდოეთის ოკეანეს. წყალუხვია ზაფხულის წვიმების დროს.

## დამატებითი ლიტერატურა
* Securing water and land in the Tana Basin, Kenya: a resource book for water managers and practitioners
ძველი რომის მონეტები

მინი|250პქ|რომაული მონეტები
ძველ რომში მაღალი ხარისხის, მხატვრულად ბრწყინვალედ შესრულებულ მონეტებს ჭრიდნენ. იმპერატორების ხანაში ფულის ნიშნებზე ძირითადად იმპერატორების პორტრეტებია გამოსახული. იმპერიის ფარგლებში რამდენიმე ზარაფხანა მოქმედებდა და გარკვეულ რეგიონებს ფულის ნიშნებით ამარაგებდა. ხშირად ერთი იმპერატორის დროს ბევრი სხვადასხვა მონეტა იჭრებოდა. თითოეული მათგანი იმპერატორის რაიმე დიდ სამხედრო მიღწევას ასახავდა. მაგალითად, იმპერატორ ტრაიანეს მონეტის ძალიან ბევრი ნაირსახეობა არსებობს.

## ლიტერატურა
* 
* Henry Cohen, ''Description historiques des monnaies frappées sous l'Empire romain'', Paris, 1882, 8 vols. There exists online version of this Cohen's catalogue
* Greene, Kevin. *Archaeology of the Roman Economy*. Berkeley, California: University of California Press, 1986.
* Christopher Howgego. *Ancient History from Coins*. London: Routledge, 1995.
* Jones, A. H. M. *The Roman Economy: Studies in Ancient Economic and Administrative History*. Oxford: Basil Blackwell, 1974.

## რესურსები ინტერნეტში
* Doug Smith's Site on Roman and Greek Coins
* Forvm Ancient Coins Identification, counterfeit detection, articles and photo galleries
* CoinArchives.com: A large database of coins previously sold at auction—includes images and prices
* Brad's Introduction to Ancient Coins

კატეგორია:რომაული მონეტები
კატეგორია:მონეტები
კატეგორია:ნუმიზმატიკა
ნამგალაფრთიანასებრნი

**ნამგალაფრთიანასებრნი** () — მცირე ზომის პეპლების ოჯახი. აქვთ წვრილი სხეული, ფართო ფრთები. წინა ფრთების წვერი ხშირად წაგრძელებული და ნამგლისებრ მოხრილია. ოჯახში არის 400-მდე სახეობა. გავრცელებულია ფართოდ, უმრავლესობა ბინადრობს ტროპიკებში.  მატლები იკვებებიან ხის ფოთლებით და შეუძლიათ ზიანი მიაყენონ ტყეს.

## ლიტერატურა
*
ნამგალი და ურო (მედალი)

მარჯვნივ|150პქ
**„ნამგალი და ურო“** — ოქროს მედალი ყოფილ სსრკ-ში, რომელსაც გადასცემდნენ სოციალისტური შრომის გმირებს. დაწესდა  სსრკ უმაღლესი საბჭოს პრეზიდიუმის 1940 წლის 22 მაისის ბრძანებულით. წარმოადგენს ხუთქიმიან ვარსკვლავს, რომლის ცენტრში გამოხატულია ნამგალი და ურო. ატარებდნენ მკერდის მარცხენა მხარეს, ორდენებისა და მედლების ზემოთ. 

## ლიტერატურა 
* ქსე, ტ. 7, გვ. 307, თბ., 1984

კატეგორია:სსრკ-ის მედლები
კატეგორია:ჯილდოები ანბანის მიხედვით
ნამდინარევი

**ნამდინარევი**, *ნარიონალი* — მდინარისაგან მთლიანად ან ნაწილობრივ გამოყოფილი ძველი კალაპოტის მონაკვეთი. წარმოიქმნება მდინარის კალაპოტის შეცვლის შედეგად (მეანდრის ყელის გარღვევა, ტოტების გადაკეტვა და ა. შ.). ნამდინარევი, ჩვეულებრივ, წარმოადგენს მცენარეულობით დაფარულ ჭალის ტბას, რომელიც წყალდიდობის დროს ივსება და ზოგჯერ უერთდება კიდეც მდინარეს.

## ლიტერატურა
კატეგორია:მდინარეები
რობერტ კენედი

**რობერტ ფრენსის „ბობი“ კენედი ** (; დ. 20 ნოემბერი, 1925 — გ. 6 ივნისი, 1968) — ამერიკელი პოლიტიკური მოღვაწე და დემოკრატი სენატორი.

სწავლობდა ჰარვარდის უნივერსიტეტში და შემდგომ ვირჯინიის სამართლის უნივერსიტეტში. მუშაობდა იუსტიციის დეპარტამენტში და მსახურობდა სენატის რამდენიმე კომისიაში, სანამ გახდა იუსტიციის მინისტრი მისი ძმასთან – ჯონთან – 1961 წ. იგი გადადგა 1964 წელს, მისი ძმის მკვლელობის შემდეგ. 1964 წელს იგი ნიუ-იორკიდან აირჩიეს აშშ-ის სენატის წევრად. 1964 წელს მან ააგო თავისი საარჩევნო კამპანია ვიეტნამის ომის საწინააღმდეგოდ.

1968 წელს კენჭს იყრიდა პრეზიდენტად დემოკრატიული პარტიიდან, მაგრამ კალიფორნიის პრაიმერის მოგების შემდეგ, 5 ივნისს, იგი მოკლა არაბმა ემიგრანტმა სირჰან სირჰანმა. მისი ცოლი, ეთელი, დარჩა 11 შვილით, მათგან მეთერთმეტე დაიბადა რობერტის მკვლელობის შემდეგ.

## ლიტერატურა 
კატეგორია:დაბადებული  20 ნოემბერი
კატეგორია:დაბადებული 1925
კატეგორია:გარდაცვლილი 6 ივნისი
კატეგორია:გარდაცვლილი 1968
კატეგორია:აშშ-ის გენერალური პროკურორები
კატეგორია:აშშ-ის სენატორები
კატეგორია:მოკლული ამერიკელი პოლიტიკოსები
კატეგორია:XX საუკუნის ამერიკელი პოლიტიკოსები
ნამდვილი ტკიპები

**ნამდვილი ტკიპები** (Acariformes) — ფეხსახსრიანთა ჯგუფი ობობასნაირთა კლასისა. ნამდვილი ტკიპებს ზოგი მეცნიერი დამოუკიდებელ რიგად თვლის, სხვები — ტკიპების როგორც ქვერიგად. მათი სხეულის სიგრძე — 100-1000 მკმ-ს აღწევს. ფართოდ არიან გავრცელებული. მრავალი სახეობა მცენარეებისა და პროდუქტების მავნებელია, ზოგიც — ძუძუმწოვართა პარაზიტი. აერთიანებენ 300-მდე ოჯახის 10 000-მდე სახეობას. საქართველოში შესწავლილია ჯავშნიანი, აკაროიდული, აბლაბუდიანი და სხვა ტკიპები.

## ლიტერატურა
კატეგორია:ტკიპები